Citrónovník (rod)

[thumb|[Grapefruit]]
[thumb|Zaujímavým citrusom je tzv. [Budhova ruka (*Citrus medica var. sarcodactylis*/ *Citrus medica* 'Digitata')]]

**Citrónovník** (iné názvy: mimo taxonómie alebo hovorovo alebo staršie: **citrus**, zastarano: *citroník*, zastarano: *citronník*; lat. *Citrus*) je rod rastlín z čeľade rutovité (Rutaceae). Názvy jeho plodu pozri nižšie v kapitole plod.

## Charakteristika
Citrónovníky patria sem vždyzelené dvojklíčnolistové kry alebo stromy s väčšinou chutnými plodmi s vysokým obsahom vitamínu C a iných vitamínov. Pestujú sa v subtropickej oblasti celého sveta a v teplých oblastiach mierneho pásma. Pôvodom citrónovníkov je juhovýchodná Ázia. Dnešné druhy sú väčšinou hybridného pôvodu, niektoré sú až pätnásobnými hybridmi. Veľa typov vzniklo ako púčikové variácie. Keďže ide často o hybridy, je systematika citrónovníkov neustálená a sporná.

## Plod
Plod rodu *Citrus* sa nazýva **citrusový plod**, **citrus**, **agrum**, (pokiaľ sa konzumuje:) **citrusové ovocie** alebo (len v oblasti všeobecnej botaniky, t. j. ako jeden z typov rastinných plodov:) **hesperídium** (**hesperidium**).

Hesperídium (iné názvy: hesperidium, citrusový plod; lat. hesperidium) je definované ako synkarpický plod (=viacplodolistový plod, ktorý vznikol bočným zrastom všetkých plodolistov jedného kvetu, pričom tieto plodolisty už zrástli svojimi krajmi) s mäsitým alebo dužinatým oplodím a blanitými priehradkami (lat. diaphragma), ktoré oddeľujú semenné puzdrá vyplnené šťavnatou dužinou (lat. pulpa) tvorenou veľkými bunkami zbujenej vnútornej epidermy. Exokarp hesperídia je rozlíšený na vonkajšiu časť, nazývanú flavedo (lat. flavedo) a vnútornú časť, nazývanú albedo (lat. albedo). Flavedo je aromatické, albedo je biele, hubovité.

## Systematika
### Prehľad
Prehľad základných druhov rodu citrónovník (*Citrus*):
* *Citrus reticulata* - citrónovník sieťkovaný/citrónovník mandarínkový/mandarínkovník  - plod: mandarínka (vrátane klementínky a tangerínky)
* *Citrus sinensis* - citrónovník čínsky/citrónovník pomarančový (I)/pomarančovník - plod: (sladký) pomaranč
* *Citrus aurantium* - citrónovník horký/oranžovník - plod: horký pomaranč
* *Citrus paradisi* - citrónovník rajský/grapefruitovník - plod: grapefruit
* *Citrus maxima* - citrónovník obrovský/pomelovník - plod: pomelo
* *Citrus limon* - citrónovník pravý/citrónovník (v užšom zmysle) - plod: citrón (a sladké limetky)
* *Citrus aurantiifolia* -  citrónovník limet(k)ový/citrónovník pomarančový (II)/limetkovník - plod: (kyslá) limetka
* *Citrus medica* - citrónovník médsky/citrónovník citronátový/citronátovník - plod: cedrát

### Podrobnejší systém
*Vysvetlivka: Značka I, II, III atď. označuje rôzne významy toho istého názvu.*

Dôležité druhy rodu citrónovník (I) (*Citrus*) sú:
* drobnoplodé mandarínkovníky [Tieto sa niekedy - mimo súčasnej taxonómie - klasifikujú ako súčasť mandarínkovníkov I]
** *[[Citrus indica]]*
** čínske a indické papedy (t. j. v starších systémoch: sekcia *[[Papedocitrus]]* podrodu *[[Papeda]]*)
*** *Citrus cavaleriei* / *Citrus ichangensis* [vrátane *Citrus hongheensis*] - citrónovník čínsky (I) / ičangkan / ičang-kan / ičangská papeda 
*** *[[Citrus latipes]]* [Tradične sa väčšinou zaraďuje ako súčasť druhu *Citrus cavaleriei*.]
*** *Citrus junos* - jutzu / judzu
*** *[[Citrus wilsonii]]*
** *[[Citrus mangshanensis]]*
** *[[Citrus ryukyuensis]]* [Tento druh bol objavený až v roku 2021.]
** *Citrus tachibana* - tačibana [Staršie sa niekedy zaraďoval ako súčasť druhu *Citrus reticulata* I.]
** *[[Citrus depressa]]*/*Citrus pectinifera* [Často sa zaraďuje za súčasť druhu *Citrus tachibana*]
** *[[Citrus yukunibu]]* [Tento druh bol pomenovaný v roku 2021. Zahŕňa aj tradičné taxóny *[[Citrus yanburensis]]*, *[[Citrus oto]]*, *[[Citrus keraji]]* a *[[Citrus tarogayo]]*.]
** *Citrus reticulata* (I) [vrátane *Citrus daoxianensis*] - citrónovník sieťkovaný (I) [Sem patria tie čínske divé mandarínkovníky, z ktorých vznikol taxón *Citrus aurantium* I, čiže z ktorých vznikli dnešné pestované mandarínkovníky, pomarančovníky a pod. Tento druh sa staršie považoval za súčasť druhu *Citrus reticulata* III.]
** *Citrus microcarpa*/*Citrus mitis* - citrónovník drobnoplodý/ calamondin/ mandarínkovník trpasličí/ mandarínkovník okrasný [Toto je hybrid *Citrus reticulata* (I) x *Fortunella japonica*.]
** ...
* *Citrus aurantium* (I) - citrónovník horký (I) / staršie: citrónovník pomarančový (I) [Sem dnes patria všetky hybridy druhov *Citrus reticulata* I a *Citrus maxima*, čiže hybridy divých mandarínkovníkov a pomela.]
** mandarínkovníky (I), resp. *Citrus reticulata* (II)/ *Citrus deliciosa* (I) / staršie: *Citrus nobilis* (I) - citrónovník mandarínkový (staršie: mandarinkový) (I) / citrónovník sieťkovaný (II)/ mandarínkovník (II) [Porovnaj aj vyššie uvedené tzv. drobnoplodé mandarínkovníky.]
*** *Citrus reticulata* (III) - citrónovník mandarínkový (staršie: mandarinkový) (II) / mandarínkovník (III) / citrónovník sieťkovaný (III) [Sem dnes patria už len niektoré pestované mandarínkovníky, porovnaj vyššie komentár pri Citrus reticulata I.] 
*** *Citrus deliciosa* (II) - citrónovník chutný/ mandarínkovník stredomorský / mandarínkovník stredozemný 
*** *Citrus tangerina* - tangerinkovník (tangerínkovník) 
*** *Citrus unshiu* - citrónovník unšiu/ sacuma / satsuma 
*** *Citrus nobilis* (II) - citrónovník kráľovský / citrónovník vznešený / citrónovník ušľachtilý / mandarínkovník King [Niekedy sa zaraďuje ako súčasť tangoru.]  
*** *Citrus clementina* - klementínka  [Často sa zaraďuje ako súčasť tangoru.]
*** *Citrus reticulata* x *Citrus sinensis* - tangor
*** *Citrus tangelo*/*Citrus reticulata* x *Citrus paradisi* [prípadne aj *Citrus reticulata* x *Citrus maxima*] - tangelo
*** ...
** pomarančovníky (I), resp. *Citrus aurantium* (II) - citrónovník horký (II) / staršie: citrónovník pomarančový (II)/ staršie: pomarančovník (II)/ staršie: oranžovník (I) 
*** *Citrus sinensis* / zastarano: *Citrus aurantium* (III) - citrónovník pomarančový (III) / pomarančovník (III) / citrónovník čínsky (II)/ staršie: pomarančovník sladký 
*** *Citrus aurantium* (IV) / zastarano: *Citrus vulgaris*/ zastarano: *Citrus bigaradia* - citrónovník horký (III) / oranžovník (II) / bigaradia / sevilský pomaranč/ staršie: citrónovník pomarančový (IV) / staršie: pomarančovník (IV) / staršie: pomarančovník horký 
** *Citrus paradisi*/ staršie: *Citrus racemosa* - citrónovník rajský / grapefruitovník / grapefruit/ staršie: citrónovník grapefruit [Tento taxón sa v minulosti niekedy zaraďoval ako súčasť (obyčajne varieta) druhu *Citrus maxima*. No aj tam, kde sa považuje za samostatný druh, sa v obchode a bežnom jazyku názov grapefruit niekedy nepresne používa na označenie druhu *Citrus maxima* alebo aspoň maloplodých odrôd druhu *Citrus maxima*.] 
** ...
* *Citrus maxima* / staršie: *Citrus grandis* / staršie: *Citrus decumana* - citrónovník obrovský / pomelovník / pumelovník / staršie: pompelovník / pomelo / pumelo / staršie: pompel / staršie: pummel / staršie: pompelmus / staršie: pamplemousse / šedok / staršie: citrónovník najväčší 
* *Citrus bergamia* - citrónovník bergamotový / bergamot / bergamota  [Niekedy sa zaraďuje ako súčasť druhu *Citrus limon* I alebo ako súčasť druhu *Citrus aurantium* IV.]
* *Citrus limon* (I) - citrónovník pravý (I) / citrónovník (II) / staršie: citrónovník limónový (alebo limonový) (I) / staršie: citrónovník kyslý (I)
** *[[Citrus lumia]]*
** *[[Citrus pseudolumia]]* [Niekedy sa zaraďuje ako súčasť druhu *Citrus lumia*.]
** *Citrus pseudolimon* - galgal / gulgul / kumaon 
** *Citrus meyeri* - citrónovník Meyerov / Meyer / lemonange [Niekedy sa zaraďuje do taxónu *Citrus limon* II]
** *Citrus limonia* (I) / *Citrus jambhiri* - rangpur / džambiri  [Dnes je tu zahrnutý okrem iného aj taxón citrónovník žltý/khatta (*Citrus karna*), staršie zaraďovaný ako súčasť druhu *Citrus aurantium* IV.] 
** *Citrus limon* (II) - citrónovník pravý (II) / citrónovník (III) / staršie: citrónovník limónový (alebo limonový) (II) / staršie: citrónovník kyslý (II) 
*** *Citrus limon* (III) / staršie: *Citrus limonia* (II) / staršie: *Citrus limonum* - citrónovník pravý (III) / citrónovník (IV) / staršie: citrónovník limónový (alebo limonový) (III) / staršie: citrónovník kyslý (III)
*** *Citrus limetta* (I) - citrónovník limónový (alebo limonový) (IV) / limónovník / limeta (I)/ citrónovník limetový (I) / limetovník / sladká limetka / sladká limeta / sladký citrón / staršie: citrónovník sladký [Staršie sa niekedy zaraďoval ako súčasť druhu *Citrus aurantiifolia*]
*** *Citrus limettioides*/ staršie: *Citrus limetta* (II) - indická sladká limetka / palestínska sladká limetka/ sladká palestínska limeta [Staršie sa niekedy zaraďoval ako súčasť druhu *Citrus aurantiifolia*.]
* limetky/ limety/ zriedkavo: lajmy [Tradične sa do tejto skupiny zaraďuje aj *Citrus limettioides* a niekedy aj *Citrus limetta* I, časť druhu *Citrus limonia* I, nižšie uvedené rody *Eremocitrus*, *Microcitrus* a *Clymenia*, a občas aj *Citrus meyeri* a *Citrus lumia*]
** *Citrus limon* x *Citrus aurantiifolia* - lemonime
** *Citrus aurantiifolia* - citrónovník limetový (II) / citrónovník limetkový / citrónovník pomarančový (V)/ limetkovník / limetka/ limeta (II) / kyslá limetka / mexická limetka / staršie: citrónovník limonelový [Novšie sem patrí aj taxón Adamovo jablko (*Citrus aurata*), staršie zaraďovaný do *Citrus lumia*, a taxón alemou/Alemow (*Citrus macrophylla*), staršie zaraďovaný do *Citrus hystrix* I.]
** *Citrus latifolia* - perzská limetka/ perzská limeta / tahitská limeta 
** papedy Juhovýchodnej Ázie a Oceánie (t. j. v starších systémoch: sekcia *[[Papeda]]* podrodu *[[Papeda]]*)
*** *Citrus micrantha* - citrónovník drobnokvetý [Často sa zaraďuje ako súčasť druhu *Citrus hystrix*.]
*** *Citrus hystrix* (I) - citrónovník tŕnitý (I) 
**** *Citrus hystrix* (II) - citrónovník tŕnitý (II)/ kafrová limetka/ maurícijská papeda  
**** *[[Citrus macroptera]]*
**** *[[Citrus celebica]]*
**** ...
* *Citrus medica* - citrónovník citronátový/ citrónovník médsky (alebo medský)/ citronátovník / citrónovník lekársky / citrónovník liečivý / cedrát/ staršie: citrónovník obyčajný/ staršie: citrónovník pravý (IV)/ staršie: citrónovník (V) [V minulosti sa často do druhu *Citrus medica* zahŕňali ај viaceré z vyššie uvedených taxónov okrem mandarinkovníkov a pomarančovníkov, konkrétne sa doň zahŕňal najmä *Citrus limon* I, prípadne aj *Citrus aurantiifolia*, *Citrus bergamia* a *Citrus maxima*.]
**[[Citrus halimii]]* [Podľa novších zistení je tento druh sesterským taxónom kumkvatu.]

Papedy je súhrnné označenie pre to, čo je vyššie označené ako "čínske a indické papedy" a "papedy Juhovýchodnej Ázie a Oceánie". V minulosti papedy tvorili v rámci rodu *Citrus* podrod *Papeda*.

Niekedy sa do rodu *Citrus* zaraďuje aj to, čo sa inde zaraďuje ako samostatné rody:
* *Fortunella* - kumkvat (kumkvát) , napr. kumkvat japonský/citrónovník japonský (*Fortunella japonica*/*Citrus japonica*),
* *Poncirus* - citrónovníkovec/staršie: citrónovec, z ktorého bol donedávna známy len jeden druh citrónovníkovec trojlistý/citrónovník trojlístkový (*Poncirus trifoliata*/ *Citrus trifoliata*),
a najnovšie aj to, čo sa inde zaraďuje ako samostatné rody:
* *[[Eremocitrus]]* s jediný druhom púštna limetka (*Eremocitrus glauca*/*Citrus glauca*),
* *[[Microcitrus]]*,
* *[[Oxanthera]]*,
a niekedy aj to, čo sa inde zaraďuje ako samostatné rody:
* *[[Clymenia]]*,
* *[[Feroniella]]* s jediným druhom *[[Feroniella lucida]]*/*[[Citrus lucida]]* .

Zdroje tejto kapitoly: 

## Zdroje


## Iné projekty

Kategória:Citrónovník
Kategória:Tropické ovocie
Kategória:Medonosné rastliny